open-index/open-wikipedia-markdown huggingface dataset:
আবু বকর আব্দুল্লাহ

**আবু বকর আব্দুল্লাহ বিন মুহাম্মদ বিন সাহাবার বিন আনুসেরভান আল-রাযি** () ,সাধারণত নাজম আল-দিন দায়া, লকব বা উপনামে পরিচিত। একটি নবজাতক শিশুর জীবন রক্ষার জন্য শাল বা মায়ের দুগ্ধের প্রয়োজনীয়তা ধারণা থেকে হামিদ আলগার ফার্সি শব্দ *মেরসাদ* রূপান্তর করেন যার অর্থ দাড়াঁয় মায়ের পরিবর্তে যিনি নবজাতক শিশুকে দুগ্ধ পান করান, (৫৭৩ হিজরী/১১৭৭ খ্রিষ্টাব্দ – ৬৫৪ হিজরী/১২৫৬) তেরতম শতাব্দির পারস্যেরে বিশিষ্ট সুফি ছিলেন।

তার নামের অংম দায়া সুফি তরিকা কুবরিয়া তরিকাকে, যা নেজাম আল-দিন কুবরা কর্তৃক প্রতিষ্ঠিত, নির্দেশ করে। তিনি কারজমে ভ্রমণ করেন এবং নেজাম আল-দিন কুবরার হাতে বায়াত দান করে মুরীদ বা শিষ্যত্ব (এমন একজন যিনি পীর বা গুরু হাতে বায়াত দানের মাধ্যমে সুফি পরিবেশে শিক্ষাগ্রহণ করেন এবং পীরের দেখানো পথ অনুসরণ করেন) গ্রহণ ) এরপর কুবরা শেখ মাজদ আল-দিন বাগদাদীকে তার আধ্যাত্বিক গুরু হিসেবে নিযুক্ত করেন যিনি দায়ার আধ্যাত্বিক জীবনে বেশ প্রভাব বিস্তার করেন। দায়া প্রায় সময় আল-দিন বাগদাদীকে "আমাদের শেখ বা পীর বা গুরু" হিসেবে সম্বোধন করতেন। 

যখন তার পীর, নেজাম আল-দিন কুবরা, ৬১৮ হিজরী/১২২১ খিস্ট্রাব্দে খুন হন, দায়া হামদান, এরপর আরদাবিল এবং পরবর্তীতে আনাতলিয়াতে পালিয়ে যান যেখানে অবশেষে তিনি বসতি স্থাপন করেন।

সেখানে তিনি তার পীর নেজামউদ্দিন কুবরার দেয়া শিক্ষাকে ফার্সি ভাষায় একটি গ্রন্থ লেখেন যার আরবি শিরোনাম হচ্ছে *মিরসাদ আল-ইবাদ মিন আল মাবদা ইলাল মা’দ*(ِِআরবি: مرصاد العباد من المبدأ الی المعاد) যার সংক্ষিপ্ত রূপ হচ্ছে মেরাসাদ আল ইবাদ, এবং গ্রন্থটি সুফিবাদ এবং ইসলামি ধর্মীয়শাস্ত্রের একটি গুরুত্বপূর্ণ গ্রন্থ হিসেবে বিবেচিত হয়।

## জীবনী
দায়া ১১১৮ খ্রিস্টাব্দে ইরানে জন্মগ্রহণ করেন। ২৬ বছর বয়সে তিনি সিরিয়া, মিশর, হেযাজ, ইরাক এবং আজারবাইযানসহ অনেক দেশ ভ্রমণ করেন। অবশেষে তিনি কারাজমে বসতি স্থাপন করেন এবং নেজাম আল-দিন কুবরার, আধ্যাত্বিক গুরু এবং কুবরিয়া তরিকার প্রতিষ্ঠাতা, হাতে বায়াত দান করে মুরীদ বা শিষ্যত্ব গ্রহণ করেন।তারপর থেকেই রাযি শেখ মাজদ আল-দিন বাগদাদির নিকট আধ্যাত্বিক সুক্ষাতিসুক্ষ বিষয়ের উপর জ্ঞান অর্জন করতেন এবং প্রায় সময় উনাকে "আমাদের শেখ বা পীর বা গুরু" হিসেবে সম্বোধন করতেন।  মঙ্গলে হামলা সম্পর্কে কুবরার ভবিষ্যদ্বাণী বুঝতে পেরে কারজমে পালিয়ে যান। নিজ পরিবারকে ইচ্ছাকৃতভাবে সেখানে রেখে রাযি রেইয়ে পালিয়ে যান। হামাদান, ইরবিল এবং দিয়াবেকির ভ্রমণের মধ্য দিয়ে ১২২১ খ্রিষ্টাব্দের অক্টোবরে তিনি মধ্য আনাতলিয়ার কায়সেরিতে পৌঁছান।

মালাতিয়াতে রাযি শেখ সেহাব আল-দিন আবু হাফস ওমর আল সোহরার্দিয়া, সোহরার্দিয়া তরিকার প্রতিষ্ঠাতার ভ্রাতুষ্পুত্রের সাথে দেখা করেন।

## আরও দেখুন
* শাহ সিদ্দিক

## তথ্যসূত্র
গৌর নদী

**গৌর নদী** বা **গুড় নদী** বা **আত্রাই নদী (নওগাঁ-নাটোর)** হচ্ছে বাংলাদেশের উত্তর-পশ্চিমাঞ্চলের নওগাঁ ও নাটোর জেলার একটি নদী। নদীটির দৈর্ঘ্য ৩৫ কিলোমিটার, গড় প্রস্থ ৯২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক আত্রাই বা গুড় নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ০৪। সেই হিসেবে আত্রাই নদীর উত্তর শাখাই গুড় নদী নামে পরিচিত।

## প্রবাহ
গৌর নদীটি নওগাঁ জেলার আত্রাই উপজেলার পাঁচুপুর ইউনিয়নে প্রবহমান আত্রাই নদী থেকে উৎপত্তি লাভ করেছে। অতঃপর এই নদীর জলধারা নাটোর জেলার সিংড়া উপজেলার কলম ইউনিয়ন পর্যন্ত পুনরায় আত্রাই নদীতে পতিত হয়েছে। নদীটির বামতীরে বন্যানিয়ন্ত্রণ বাঁধ রয়েছে।

## নদীর পরবর্তী অংশ
যেখানে উত্তর দিক থেকে আগত নাগর নদী গুড় নদীর সাথে মিলিত হয়েছে ঐ স্থানটির নাম ভাগনগর। এখান থেকে সিংড়া ব্রিজ অতিক্রম করে গুড়নাই নদী নামে ৫ কিলোমিটার পথ অতিক্রম করে চলন বিলে পতিত হয়েছে। অর্থাৎ ভাগনগর থেকে সিংড়া ব্রিজ পর্যন্ত গুড় নদী, সিংড়া ব্রিজ থেকে কালীনগর পর্যন্ত গুড়নাই নদী এবং কালীনগরের পর পুনরায় গুড় নদী নামে চাঁচকৈড় মোহনায় নন্দকুঁজা নদীর সাথে মিলিত হয়ে চলন বিলে পতিত হয়েছে।

## আরও দেখুন
* বাংলাদেশের নদীর তালিকা

## তথ্যসূত্র

 

বিষয়শ্রেণী:পাবনা জেলার নদী
বিষয়শ্রেণী:নওগাঁ জেলার নদী
বিষয়শ্রেণী:নাটোর জেলার নদী
বিষয়শ্রেণী:আত্রাই উপজেলা
বিষয়শ্রেণী:সিংড়া উপজেলা
৪৮ নং ওয়ার্ড, কলকাতা পৌরসংস্থা

**৪৮ নং ওয়ার্ড, কলকাতা পৌরসংস্থা** হল কলকাতা পৌরসংস্থার ৫ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশে বউবাজার অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি চৌরঙ্গি বিধানসভা কেন্দ্রের অন্তর্গত।

## বিবরণ
৪৮ নং ওয়ার্ডের সীমানা নিম্নরূপ: উত্তর দিকে সুরেন্দ্রলাল পাইন লেন, মধু গুপ্ত লেন ও সিদ্ধেশ্বর চন্দ্র লেন; পূর্ব দিকে শশীভূষণ দে স্ট্রিট ও রাজা রামমোহন রায় সরণি; দক্ষিণ দিকে হৃদয়রাম বন্দ্যোপাধ্যায় লেন এবং পশ্চিম দিকে চাঁদনি চক স্ট্রিট, খয়রু প্লেস ও কলেজ স্ট্রিট।

## নির্বাচনী ফলাফল

## তথ্যসূত্র

বিষয়শ্রেণী:কলকাতা পৌরসংস্থার ওয়ার্ড
শিপ রক

থাম্ব|শিপ রক-
শিপ রক-কে বলা হয় 'রক উইথ উইংস' অথবা 'উইংড রক' অর্থাৎ ডানাযুক্ত পাহাড়। এটি একধরনের 'মন্যাড্‌নক' যা ম্যাক্সিকোর নাভাজো জাতির উচ্চ মরুভূমিরও ১,৫৩৮ ফুট উপর পর্যন্ত বিস্তৃত। এর শীর্ষ টিলা সমুদ্র্রপৃষ্ঠ থেকে ৭,১৭৭ ফুট উঁচু। এটি শিপ রক শহরের ১০.৭৫ মাইল দক্ষিণ পর্যন্ত বিস্তৃত। শিপ রক শহরটি সর্বোচ্চ চূড়া অর্থাৎ শিপ রক নামক মন্যাড্‌নক পাথরের নামে নামকরণ করা হয়েছে।          

চার কোণ বিশিষ্ট শিপ রক পাথরটি নাভাজো জাতি দ্বারা নিয়ন্ত্রিত। শিপ রক নাভাজো জাতির ধর্ম, উপকথা এবং ঐতিহ্যের ক্ষেত্রে এক গুরুত্বপূ্র্ণ ভূমিকা পালন করে। এটি প্রাচীন পুয়েবলো মানুষদের বাসস্থানের কেন্দ্রে। প্রাচীন পুয়েবলো মানুষেরা হলো প্রাগৈতিহাসিক আদি আমেরিকান, দক্ষিণ যুক্তরাষ্ট্র'র সংস্কৃতি অনুযায়ী এদেরকে  অ্যানাসাজি বলা হয়। শিপ রক পাহাড়টি ফটোগ্রাফার এবং পর্বত আররোহীদের কাছে একটি আকর্ষণীয় স্থান। এছাড়াও কিছু সিনেমা এবং উপন্যাসে শিপ রক দেখা যায়।     

## নাম
নাভাজো জাতিরা এই উচ্চ শৃঙ্গ-কে বলে *Tsé Bitʼaʼí *, 'ডানাযুক্ত পাহাড়' নামটি মূলত একটি কিংবদন্তি পাখির স্বরণে নামকরণ করা হয়েছে। ধারণা করা হয় কোনো এক পাখি নাভাজো জাতিকে পথিবীর উত্তরাংশ থেকে বর্তমানের স্থানটিতে নিয়ে এসেছে। শিপ রক নামটি ১৯শতকের 'ক্লিপার' নামক একটি জাহাজের উচ্চ চূড়া এর নাম থেকে নেওয়া হয়েছে। United States Geological Survey'র একটি মানচিত্র নির্দেশ করে যে 'শিপ রক' নামটি ১৮৭০ সাল থেকে ব্যবহৃতপ হয়ে আসছে।      

## References

বিষয়শ্রেণী:নিউ মেক্সিকোর শিলাস্তর
বিষয়শ্রেণী:নিউ মেক্সিকোর ভূ-চিহ্ন
বিষয়শ্রেণী:পবিত্র শিলা
বিষয়শ্রেণী:মার্কিন যুক্তরাষ্ট্রের পবিত্র পর্বত
বিষয়শ্রেণী:নিউ মেক্সিকোর আগ্নেয়গিরি
৪৯ নং ওয়ার্ড, কলকাতা পৌরসংস্থা

**৪৯ নং ওয়ার্ড, কলকাতা পৌরসংস্থা** হল কলকাতা পৌরসংস্থার ৫ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশে বউবাজার ও শিয়ালদহ অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি চৌরঙ্গি বিধানসভা কেন্দ্রের অন্তর্গত।

## বিবরণ
৪৯ নং ওয়ার্ডের সীমানা নিম্নরূপ: উত্তর দিকে সুরেন্দ্রলাল পাইন লেন ও সূর্য সেন স্ট্রিট; পূর্ব দিকে আচার্য প্রফুল্লচন্দ্র রোড ও আচার্য জগদীশচন্দ্র বসু রোড (বিদ্যাপতি সেতু সহ); দক্ষিণ দিকে বিপিনবিহারী গাঙ্গুলি স্ট্রিট এবং পশ্চিম দিকে রাজা রামমোহন রায় সরণি।

## নির্বাচনী ফলাফল

## তথ্যসূত্র

বিষয়শ্রেণী:কলকাতা পৌরসংস্থার ওয়ার্ড
৪৬ নং ওয়ার্ড, কলকাতা পৌরসংস্থা

**৪৬ নং ওয়ার্ড, কলকাতা পৌরসংস্থা** হল কলকাতা পৌরসংস্থার ৬ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশে চৌরঙ্গি, এসপ্ল্যানেড ইস্ট ও ধর্মতলা অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি চৌরঙ্গি বিধানসভা কেন্দ্রের অন্তর্গত।

## বিবরণ
৪৬ নং ওয়ার্ডের সীমানা নিম্নরূপ: উত্তর দিকে লরেন্স রোড, লালবাজার স্ট্রিট, বিপিনবিহারী গাঙ্গুলি স্ট্রিট, লেনিন সরণি ও গণেশচন্দ্র অ্যাভিনিউ; পূর্ব দিকে স্ট্র্যান্ড রোড, জওহরলাল নেহেরু রোড, মির্জা গালিব স্ট্রিট, রানি রাসমণি রোড, চাঁদনি চক স্ট্রিট, খয়রু প্লেস ও বো স্ট্রিট; দক্ষিণ দিকে লালবাজার স্ট্রিট, লরেন্স রোড, নেলি সেনগুপ্ত সরণি ও আউটরাম রোড এবং পশ্চিম দিকে ইন্দিরা গান্ধী সরণি, মার্ক্স-এঞ্জেলস বীথি, হেমন্ত বসু সরণি ও বিনয়-বাদল-দীনেশ বাগ ইস্ট।

## নির্বাচনী ফলাফল

## তথ্যসূত্র

বিষয়শ্রেণী:কলকাতা পৌরসংস্থার ওয়ার্ড
আল ফারুক ওমর বিন আল খাত্তাব মসজিদ

**আল ফারুক ওমর বিন আল খাত্তাব মসজিদ ** () **[[সংযুক্ত আরব আমিরাত|সংযুক্ত আরব আমিরাতের]]** দুবাইয়ে অবস্থিত একটি মসজিদ। মসজিদটি ইসলামের দ্বিতীয় খলিফা উমর ইবনুল খাত্তাবের নামে নামকরণ করা হয়েছে। মূল আল ফারুক ওমর বিন আল খাত্তাব মসজদটি একই জায়গায় ১৯৮৬ সালে স্থাপন করা হয়।

২০০৩ এবং ২০১১ এ খালাফ আহমেদ আল হাবতুর এর নির্দেশে মসজিদটির দুইবার সংস্কার কাজ করা হয়। এটি জনসাধারণের জন্য ২৯ অক্টোবর ২০১১ খুলে দেয়া হয়।

আল ফারুক ওমর বিন আল খাত্তাব মসজিদে ২০০০ জন মুসল্রি একসাথে সালাত আদায় করতে পারে এবং মসজিদটিকে সংযুক্ত আরব আমিরাতে বৃহত্তম মসজিদ হিসেবে বিবেচনা করা হয়। জুমেইরাহ শাহী মসজিদ এবং দুবাইয়ের প্রয়াত শেখ যায়েদ বিন সুলতান আল নাহিয়ান মসজিদের পর তৃতীয় মসজিদ হিসেবে এই মসজিদের দরজা অমুসলিমদেরও প্রবেশের অনুমতি রয়েছে।

আল ফারুক ওমর বিন আল খাত্তাব মসজিদ এবং কেন্দ্র ইসলামি বিশিষ্ট ব্যক্তিত্ব শেখ আহমদ আল নাহাস, হারাম আল মাকি মসজিদের মোয়াজ্জেনকে উষ্ণ অর্ভ্যথনা জানায়।

## নকশা
মসজিদের দেয়ালে খোদাইকৃত নকশা ইস্তানবুলের **[[ মসজিদ|সুলতান আহমেদ মসজিদের]]** নকশায় অণুপ্রাণিত হয়ে অঙ্কন করা হয়েছে এবং এই নকশায় আন্দালুশীয় বৈশিষ্ট্য রয়েছে। আন্দালুশীয় শিল্প একটি ইসলামি শিল্পকর্ম। ৭১১ খ্রিষ্টাব্দে মুর মুসলিমরা প্রথমবারের মতে দক্ষিণ স্পেনে জয় করেন। এটির প্রভাব মসজিদের ভিতর এবং বাহির উভয় স্থানে সুস্পষ্ট। ঐ নকশাগুলো ৬০ জন মরক্কেীয় কারিগর কর্তৃক খোদিত হয়েছে।

মসজিদটির ভিতরের নকশায় বিভিন্ন প্রকারের বৈশিষ্ট্য রয়েছে। মসজিদের গালিচা বিশেষভাবে জার্মানীতে তৈরী করা হয়েছে; নতুন প্রযুক্তির শীতাতপ নিয়ন্ত্রণ যন্ত্রের ব্যবস্থা করা হয়েছে। মূল গম্বুজটির উচ্চতা প্রায় ৩০ মিটার। মসজিদটিতে ছোট বড় আরো ১৫টি গম্বুজসহ ৪টি অতিরিক্ত ছোট গম্বুজ রয়েছে যেগুলো মূল গম্বুজটিকে ঘিরে রেখেছে।
## আল ফারুক মসজিদ
* মসজিদটির মোট আায়তন ৯৩,০০০ বর্গ ফুট
* মসজিদ কমপ্লেক্সের আয়তন ৮,৭০০ বর্গ মিটার। শুধুমাত্র মসজিদের আয়তনই হচ্ছে ৪,২০০ বর্গ মিটার 
* একসাখে দুই হাজার সালত আদায়কারীর স্থান।
* মসজিদের পাঠাগারে প্রায় ৪,০০০টি ইসলামি বিষয়কসগ অন্য ধর্মের গ্রন্থও রয়েছে।
* তরুণ সংঘ
* লেকচার হল
* শ্রেণী কক্ষ
* প্রশাসনিক কক্ষ
* ইমাম এবং মোয়াজ্জেনের শয়ন কক্ষ।

## আরও দেখুন
* সংযুক্ত আরব আমিরাতে ইসলাম
* সংযুক্ত আরব আমিরাতের মসজিদের তালিকা

## তথ্যসূত্র

## বহিঃসংযোগ
* গাল্ফ নিউজ
* দুবাইয়ের বৃহৎ মসজিদ
* চিত্রে 
* ঈদের সময় আল ফারুক মসজিদ
* দি ন্যাশনাল – আল ফারুক ওমর বিন আল খাত্তাব মসজিদ

বিষয়শ্রেণী:দুবাইয়ের মসজিদ
শাহ নিমাতুল্লাহ ওয়ালি

**শাহ নিমাতুল্লাহ** বা **শাহ নিমাতুল্লাহ ওয়ালি** (১৩৩০-১৪৩১)(, *নেমাতুল্লাহ*, *নিমাতাল্লাহ* এবং *নি’মাত আল্লাহ*  হিসেবে উচ্চারিত হয়ে থাকে, ১৪ ও ১৫ শতাব্দির একজন সুফি তরিকার পীর ও পণ্ডিত ছিলেন। তাকে নিমাতুল্লাহি তরিকার প্রবর্তক হিসেবে বিবেচনা করা হয়।

## জীবনী

নিমাতুল্লাহ সিরিয়ার আলেপ্পোতে জন্মগ্রহণ করেন। তার জীবনীকার আব্দ আল-রাজ্জাক কিরমানি এবং আব্দ আল আযিয ওয়াইজের গ্রন্থ থেকে পাওয়া যায় যে, নিমাতুল্লাহর বংশ পরম্পরা ইসলামের সপ্তম ইমাম মুসা কাজিমের থেকে শুরু হয়েছে।
নিমাতুল্লাহ ব্যাপকভাবে মুসলিম বিশ্ব ভ্রমণ করেন, অনেক পীরের দর্শনশাস্ত্রের জ্ঞান অর্জন করেন, কিন্তু এমন কোন পীরের সন্ধান পাননি যার হাতে বায়াত দানের মাধ্যমে তাকে পীর হিসেবে গ্রহণ করবেন। নিমাতুল্লাহ প্রসিদ্ধ ইসলামি পণ্ডিত, দার্শনিক এবং আধ্যাত্বিক সুফি ইবনে আরাবির লেখনির উপর ব্যাপক গবেষণা করেন।
নিমাতুল্লাহ মক্কা শরীফে আব্দুল্লাহ ইয়াফির সাথে দেখা করেন এবং পরবর্তীকালে তার শিষ্যত্ব গ্রহণ করেন। তিনি তার গুরুর সাথে ৭ বছর ধরে গভীর গবেষণায় নিমগ্ন ছিলেন। আধ্যাত্বিকতার ছোঁয়ায় পরিবর্তনের পর, তিনি আবারো বিশ্বময় সফরে বের হন, তবে এবার স্রষ্টা জ্ঞানে জ্ঞানী গুরু হিসেবে।

নি’মাতুল্লাহ সাময়িকভাবে সামারকান্দের নিকটে মধ্য এশীয় সিল্ক রোডে বসবাস করতেন।এটি সেই জায়গা যেখানে তিনি তামেরলেইন বিজয়ীর সাথে সাক্ষাত করেছিলেন, কিন্তু পার্থিব শাসকের সাথে দ্বন্দ্ব এড়ানোর জন্য; নিমাতুল্লাহ ঐ এলাকাটি তাড়াতাড়ি ত্যাগ করেন এবং অবশেষে কেরমানের বালোচ অঞ্চলে বসতি গড়েন। ইরানের মাহানে তার মাজার অবস্থিত।

নি’মাতুল্লাহর মৃত্যুর পরপরই, তার খ্যাতি পার্সিয়া এবং ভারত জুড়ে ছড়িয়ে পড়ে (যদিও ভারতে তার উপস্থিতি তেমন উল্লেখযোগ্য ছিল না) এবং বলা হয়ে থাকে বর্তমানে তার নামে যে তরিকা প্রচলিত রয়েছে সে তরিকায় তিনি বহু অনুসারীর বায়াত গ্রহণ করেছেন।

### শাহ খলিলুল্লাহর সমাধি
শাহ খলিলুল্লাহর সমাধি বিদার দুর্গের বাহিরে অবস্থিত এবং ছুকন্দি হিসেবে পরিচিত। বর্তমানে সমাধিটি ভারতীয় প্রত্নতাত্ত্বিক জরিপের নিয়ন্ত্রণে রয়েছে।শাহ মীর ঢেকানি, শামস আল দিন ঢেকানি এবং রেযা আল শাহ ঢেকানসহ অনেক কুতুব (পীর) থেকে শাহ খলিলুল্লাহ আধ্যাত্বিক প্রতিনিধিত্ব অর্জন করেন।

## মাজার
ইরানের মাহান শহরে তার মাজার অবস্থিত।

## তথ্যসূত্র

### বিবিওলাগ্রাফি
* *Masters of the Path: A History of the Masters of the Nimatullahi Sufi Order* by Dr. Javad Nurbakhsh, Khaniqahi Nimatullahi Publications, New York and London, 2nd Edition, 1993,  and 
* *Kings of Love - The History and Poetry of the Ni'matullahi Sufi Order* by Nasrollah Pourjavady and Peter Lamborn Wilson, Imperial Iranian Academy of Philosophy, Tehran, 1978,  and 

## বহিঃসংযোগ
http://www.sufism.ir/books/download/english/sufipath.pdf
http://www.sufism.ir/mainsite-en.php
https://web.archive.org/web/20151104011504/http://www.erfan-gonabadi.com/

বিষয়শ্রেণী:সুফি কবি
বিষয়শ্রেণী:ইরানি সুফি
বিষয়শ্রেণী:১৩৩০-এ জন্ম
বিষয়শ্রেণী:১৪৩১-এ মৃত্যু
বিষয়শ্রেণী:হাশেমীয় ব্যক্তি
বিষয়শ্রেণী:ইরানি কবি
বিষয়শ্রেণী:ফার্সি ভাষার কবি
বিষয়শ্রেণী:সুফি তরিকার প্রতিষ্ঠাতা
বিষয়শ্রেণী:১৫শ শতাব্দীর ইরানি ব্যক্তি
বিষয়শ্রেণী:১৫শ শতাব্দীর ফার্সি ভাষার কবি
কুমার নদী

**কুমার নদী** শব্দটি দ্বারা সাধারণত নিম্নের নদীগুলোকে বোঝায়।

**নদী**
* কুমার নদ বাংলাদেশের চুয়াডাঙ্গা, কুষ্টিয়া, ঝিনাইদহ ও মাগুরা জেলায় অবস্থিত অন্যতম নদী।
* কুমার নদী (ফরিদপুর-গোপালগঞ্জ) বাংলাদেশের দক্ষিণাংশের ফরিদপুর ও গোপালগঞ্জ জেলার একটি নদী।
* কুমার আপার নদী, বাংলাদেশের দক্ষিণাংশের মাদারীপুর জেলার একটি নদী।
* কুমার লোয়ার নদী, বাংলাদেশের দক্ষিণাংশের মাদারীপুর জেলার একটি নদী।
মুহাম্মদ উসমান দামানি

**মুহাম্মদ উসমান দামানি ** () ঊনবিংশ শতাব্দির পাকিস্তানের বিখ্যাত মুসলিম পণ্ডিত এবং নকশাবন্দি তরিকার পীর। নকশাবন্দিয়া তরিকার পীর হলেও তার গুরু বা পীর হতে তিনি আটটি তরিকার খেলাফত লাভ করেন।

## জীবনী

১২৪৪ হিজরীতে উসমান দেরা ইসমাইল খান জেলার, বতমানে পাকিস্তান, লনি  শহরে হযরত মৌলানা মুসা জানের পরিবারে জন্মগ্রহণ করেন।তার পিতা আছাকযাই বংশের এবং মাতা হযরত খাজা বান্দানেওয়াজ সৈয়দ মুহাম্মদ গেসুদারাজ রহিমাতুল্লাহ গুলবেরকা (ভারত)  এর বংশধর। তার পরিবারের ইতিহাস খুবই সমৃদ্ধ এবং পিতা এবং মাতা উভয় ‍দিক হতে তিনি অনেক সম্মানিত।

তিনি খাজা দোস্ত মোহাম্মদ কান্ধারীর খলিফা এবং উত্তারিধকারী ছিলেন এবং দেরা ইসমাইল খান জেলার খানগাহ মুসা জাই শরীফের উত্তরসূরী ছিলেন।তার পীর তাকে আটটি তরিকার খেলাফত দান করেন, তরিকাগুলো হল নকশাবন্দি, মোজাদ্দেদিয়া, কাদেরিয়া, চিশতিয়াম সোহারাদিয়া, শাত্তারি, মাদারিয়া, কুবরিয়া এবং কালান্দারিয়া

তার লিখিত চিঠিপত্রগুলো তুহফা জাহিদিয়া নামক গ্রন্থ হিসেবে উদু ভাষাতে প্রকাশিত হয়। তার জীবনের শেষ বছরে, তিনি নতুন দুইজন অনুসারীর বায়াত দান গ্রহণ করেননি এবং তাদেরকে তার দুই প্রধান খলিফা/উত্তরাধিকারী যথাক্রমে তার পুত্র খাজা সিরাজউদ্দিন নকশাবন্দি এবং সৈয়দ লাল শাহ হামদানির কাছে যাওয়ার পরামশ দেন।

১৩১৪ হিজরীর ২২ শাবান মঙ্গলবারে তিনি মৃত্যুবরণ করেন এবং মুসা জাই শরীফে তার পীর খাজা দোস্ত মোহাম্মদ কান্ধারির সমাধির পাশেই তাকে সমাহিত করা হয়। তার জানাযা তার পুত্র খাজা সিরাজউদ্দিন নকশাবন্দি কতক পরিচালিত হয়েছিল। 

## শাজরা বা খেলাফতের আধ্যাত্বিক অনুক্রম

খাজা মোহাম্মদ উসমান দামানি সুফিবাদের মোজাদ্দেদিয়া তরিকার সুফি ব্যক্তিত্ব, যা নকশাবন্দি তরিকার প্রধানতম শাখা। তার আধ্যাত্বিক বংশানুক্রম শেখ আহমদ শিরহিন্দি, হিজরি একাদশ শতাব্দির মোজাদ্দেদ, হয়ে মুহাম্মাদ এ পৌছেছে।

## খলিফা/উত্তরাধিকারী
:* হযরত মৌলানা মোহাম্মদ হাশিম ( ১৩১৩ হিজরীর ২৭ রজবে মৃত্যুবরণ করেন) (13 January 1896) বাঘার শরীফ, কাহুতা, রাওয়ালপিন্ডি
:* খাজা সিরাজউদ্দিন নকশাবন্দি, তার পুত্র এবং আধ্যাত্বিক উত্তরাধিকারী (মৃত্যু:১৯১৫)
:* সৈয়দ লাল শাহ হামদানি (মৃত্যু:১৮৯৬)
:* মৌলানা সিরাজী
:* আব্দুর রহমান বাহাদুর কিল্মি (মৃত্যু:১৯২২)

## তথ্যসূত্র

## বহিঃসংযোগ
*বাঘার শরীফ
*  জালওয়া গাহ-এ-দোস্ত
* সংক্ষিপ্ত জীবনী

বিষয়শ্রেণী:পাকিস্তানি সুফি
বিষয়শ্রেণী:১৮৯৭-এ জন্ম
বিষয়শ্রেণী:মুসলিম পণ্ডিত
বিষয়শ্রেণী:১৯শ শতাব্দীর ইসলামের মুসলিম পণ্ডিত
বিষয়শ্রেণী:নকশবন্দি তরিকা
বিষয়শ্রেণী:ব্রিটিশ ভারতীয় ব্যক্তি
বিষয়শ্রেণী:১৮২০-এর দশকে জন্ম
বিষয়শ্রেণী:১৮৯৭-এ মৃত্যু
বিষয়শ্রেণী:পশতু ব্যক্তি
কল্যাণী এক্সপ্রেসওয়ে

**কল্যাণী এক্সপ্রেসওয়ে** হল একটি , দুই-লেন বিশিষ্ট, টোল পথ। এই রাস্তাটি কলকাতা শহরের সঙ্গে নদিয়া জেলায় কলকাতার উপনগরী কল্যাণীর যোগসূত্র স্থাপন করেছে। কলকাতার উপকণ্ঠে উত্তর চব্বিশ পরগনা জেলার নিমতায় রাস্তাটি শুরু হয়ে কল্যাণী অবধি প্রসারিত হয়েছে। কলকাতা মেট্রোপলিটান ডেভেলপমেন্ট অথরিটি এই রাস্তাটি রক্ষণাবেক্ষণ ও নিয়ন্ত্রণ করে। এটিকে দুই লেনের রাস্তা থেকে চার লেনের রাস্তায় রূপান্তরিত করার পরিকল্পনা গৃহীত হয়েছে। হুগলি নদীর তীরে অবস্থিত সোদপুর, ব্যারাকপুর, নৈহাটি প্রভৃতি জনবহুল শহরের রাস্তার যানজট এড়াতে এই রাস্তাটি বাইপাস হিসেবে ব্যবহার করা হয়। কল্যাণী এক্সপ্রেসওয়ে শহরগুলির মধ্যে যাতায়াতের সময়কে গুরুত্বপূর্ণভাবে দুই ঘণ্টা থেকে এক ঘণ্টায় কমিয়ে এনেছে। সোদপুর, ব্যারাকপুর, বারাসত, মধ্যমগ্রাম, কাঁকিনাড়া, খড়দহ ও কাঁচড়াপাড়া্র সঙ্গে এই রাস্তাটির সংযোগ-রক্ষাকারী গুরুত্বপূর্ণ ফিডার রোডগুলি প্রসারিত। অন্যান্য ছোটো শহরগুলির সঙ্গেও বিভিন্ন রাস্তার মাধ্যমে এই রাস্তাটি যুক্ত। ১ ও ২ নং রাজ্য মহাসড়ক ও ৩৪ নং জাতীয় সড়ক আলাদা আলাদা স্থানে এই রাস্তার সঙ্গে যুক্ত হয়েছে। বাঁশবেড়িয়ার কাছে ৬ নং রাজ্য মহাসড়কের সঙ্গে কল্যাণী এক্সপ্রেসওয়ের একটি সম্প্রসারিত অংশ যুক্ত হয়েছে ঈশ্বর গুপ্ত সেতু মারফৎ।

## তথ্যসূত্র

বিষয়শ্রেণী:ভারতের এক্সপ্রেসওয়ে
বিষয়শ্রেণী:পশ্চিমবঙ্গের এক্সপ্রেসওয়ে
বিষয়শ্রেণী:পশ্চিমবঙ্গের সড়ক
পাগারিয়া-শিলা নদী

**পাগারিয়া-শিলা নদী** বা **পাগারিয়া নদী** বাংলাদেশের ময়মনসিংহ জেলার ময়মনসিংহ সদর, ত্রিশাল ও গফরগাঁও উপজেলায় প্রবাহিত একটি নদী। নদীটির দৈর্ঘ্য প্রায় ৯৫ কিলোমিটার, গড় প্রস্থ ৪১ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পাগারিয়া-শিলা নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৩৩।

## প্রবাহ
পাগারিয়া-শিলা নদী ময়মনসিংহ সদর উপজেলার দাপুনিয়া ইউনিয়নে প্রবহমান সুতিয়া নদী থেকে উৎপত্তি লাভ করে ময়মনসিংহ জেলার গফরগাঁও উপজেলার নিগাইর ইউনিয়নের ত্রিমোহনী পর্যন্ত প্রবাহিত হয়ে পুনরায় সুতিয়া নদীতে পতিত হয়েছে। এই নদীটি বারোমাসি প্রকৃতির নয়। বর্ষাকালে পানি প্রবাহ বেড়ে যায়, নদীটি বর্ষার পানিতে প্লাবিত হয়। শুষ্ক মৌসুমে স্থানীয় লোকেরা নদীতে আড়াআড়িভাবে মাটির বাঁধ দিয়ে পানি আটকে রাখে এবং সেই পানি সেচের কাজে ব্যবহার করে। এখন লোকজন কর্তৃক নদীর পাড় ভরাট করায় এর প্রশস্ততা দিন দিন কমে আসছে। এছাড়া পলির প্রভাবে এর তলদেশ ভরাট হওয়ায় অতীতের তুলনায় পানির প্রবহমানতাও হ্রাস পাচ্ছে। এই নদীতে জোয়ারভাটা খেলে না।

## নামকরণ

নদীটি উৎসমুখ থেকে পূর্বদিকে প্রবাহিত হয়ে বাড়েরা ইউনিয়নে প্রবেশ করেছে এবং বাড়েরা-ঘাগরা অঞ্চলে এটি **[[বাড়েরা নদী]]** নামে পরিচিত। ভাবখালি ইউনিয়নে এটি পাগারিয়া নাম ধারণ করেছে। নদীটি ত্রিশাল উপজেলার কানিহারি ইউনিয়নে এসে দুটি শাখায় বিভক্ত হয়েছে। বিভক্ত শাখা দুটি বালিপাড়া ইউনিয়নে গিয়ে পুনরায় একত্রিত হয়েছে। নদীটি আরো দক্ষিণমুখে প্রবাহিত হয়ে ময়মনসিংহ জেলার গফরগাঁও উপজেলার নিগাইর ইউনিয়নের ত্রিমোহনী পর্যন্ত প্রবাহিত হয়ে পুনরায় সুতিয়া নদীতে পতিত হয়েছে। প্রবাহপথে নদীটি সদর উপজেলার তিনটি ইউনিয়নে বাড়েরা নামে, ভাবখালি ইউনিয়ন এবং ত্রিশাল উপজেলা উপজেলার সীমানা পর্যন্ত **পাগারিয়া নদী** নামে এবং গফরগাঁও উপজেলায় **শিলা নদী** নামে পরিচিত।

## চিত্রসংগ্রহ

Image:Barera River Sluice Gate.JPG|বেলতলি টেকেরভিটা গ্রামে পাগারিয়া নদীতে নির্মিত স্লুইস গেট।
Image:Beltoli Sluice Gate.JPG|পাগারিয়া নদীতে নির্মিত বেলতলী স্লুইস গেট।।


## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:ময়মনসিংহ জেলার নদী
বিষয়শ্রেণী:ময়মনসিংহ সদর উপজেলা
বিষয়শ্রেণী:গফরগাঁও উপজেলা
বিষয়শ্রেণী:ত্রিশাল উপজেলা
গ্রহাণু বেষ্টনী

**গ্রহাণু বেষ্টনী** হল সূর্যকে কেন্দ্র করে আবর্তিত, মঙ্গল ও বৃহস্পতির কক্ষপথের মধ্যবর্তী স্থানে অবস্থিত, বেষ্টনী আকৃতি বিশিষ্ট সৌরজগতের অংশবিশেষ। অনিয়মিত আকার-আকৃতি বিশিষ্ট অসংখ্য গ্রহাণু ও গৌণ গ্রহ নামক সৌরজাগতিক বস্তু এ স্থান জুড়ে রয়েছে। পৃথিবীর নিকটবর্তী গ্রহাণু ও ট্রোজান গ্রহাণু থেকে আলাদাভাবে চিহ্নিত করার জন্য গ্রহাণু বেষ্টনী কে **প্রধান গ্রহাণু বেষ্টনী** বা **প্রধান বেষ্টনী** ও বলা হয়ে থাকে। বেষ্টনীর প্রায় অর্ধেক ভর এর সর্ববৃহৎ চারটি গ্রহাণু, যথা: সেরেস, ভেস্তা, প্যাল্যাস, ও হাইজিয়া - এর মাঝে নিহিত। গ্রহাণু বেষ্টনীর মোট ভর চাঁদের ভরের প্রায় ৪%, যা প্লুটোর চেয়ে যথেষ্টই কম, এবং প্লুটোর উপগ্রহ শ্যারনের (যার ব্যাস প্রায় ১২০০ কিমি) প্রায় দ্বিগুণ।

গ্রহাণু বেষ্টনীর একমাত্র বামন গ্রহ, সেরেসের ব্যাস প্রায় , অপরপক্ষে ভেস্তা, প্যাল্যাস ও হাইজিয়ার গড় ব্যাস  এর কম। গ্রহাণু বেষ্টনীর বাকি সদস্যগুলো ক্রমশ আরও ক্ষুদ্র থেকে ক্ষুদ্রতর, ধূলিকাসদৃশ আকার-আকৃতি পর্যন্ত বিস্তৃত। বেষ্টনীর বস্তুগুলো এতটা হালকাভাবে বিস্তৃত যে অসংখ্য মানবশূণ্য নভোযান কোন প্রকার দুর্ঘটনা ছাড়াই একে অতিক্রম করেছে। তবুও, বড় গ্রহাণুর মাঝে সংঘর্ষ মাঝেমধ্যে ঘটে থাকে, যার ফলে গ্রহাণু পরিবারের সৃষ্টি হয়, যাদের কক্ষীয় বৈশিষ্ট্য ও গঠন উপাদান একই রকম। বেষ্টনীর একেকটি স্বতন্ত্র গ্রহাণুকে তাদের বর্ণালি অনুসারে শ্রেণিবিন্যস্ত করা হয় এবং অধিকাংশকেই: অঙ্গারময় (সি-শ্রেণী), সিলিকেট (এস-শ্রেণী) ও ধাতু সমৃদ্ধ (এম-শ্রেণী) - এই তিন শ্রেণীতে ভাগ করা হয়।

## তথ্যসূত্র

বিষয়শ্রেণী:গ্রহাণু বেষ্টনী
বিষয়শ্রেণী:গ্রহাণু
বিষয়শ্রেণী:গ্রহাণুপুঞ্জ
বিষয়শ্রেণী:জ্যোতির্বৈজ্ঞানিক বস্তু
বিষয়শ্রেণী:সৌরজগৎ
প্রীতম সিং

**প্রীতম খায়রা সিং** (; , জন্মঃ ২ আগস্ট, ১৯৭৬), , একজন সিঙ্গাপুরীয় রাজনীতিবিদ এবং আইনজীবী। তিনি বিরোধীদলীয় আইনসভার সদস্য এবং ওয়ার্কারস পার্টির সভাপতি। তিনি ৭ মে, ২০১১ থেকে আলজুনিড গ্রুপ প্রতিনিধি নির্বাচকমণ্ডলী অনুযায়ী আইনসভার সদস্য হিসেবে দায়িত্ব পালন করছেন।

## কর্মজীবন
২০০৭ সালে সিং *ওপিনিয়ন এশিয়া* নামক এক অনলাইন মতামত জানাবার সিন্ডিকেট চালু করেন। *ওপিনিয়ন এশিয়া* মূলত এশীয় বিষয়সমূহ নিয়েই আলোচনা করত। পরবর্তীতে তিনি ২০০২ সাল পর্যন্ত একজন নিয়মিত সামরিক কর্মকর্তা হিসেবে এসএএফ-এ কর্মরত ছিলেন।

২০১১ সালের সাধারণ নির্বাচনে সিং পাঁচ-সদস্যের ওয়ার্কারস পার্টির অংশ হিসেবে নির্বাচনে অংশ নেন যা আলজুনিড গ্রুপ প্রতিনিধি নির্বাচকমণ্ডলী (জিআরসি) এর নির্বাচনে অংশগ্রহণ করেন। তিনি ছাড়াও দলে ছিলেন দলটির সেক্রেটারি-জেনারেল লো থিয়া খিয়াং, সিলভিয়া লিম (দলের সভাপতি), চেন শো মাও এবং মুহম্মদ ফয়সাল বিন আবদুল মানাপ। তাদের বিপকশে ছিল পিপলস অ্যাকশন পার্টি (পিএপি), যার নেতৃত্বে ছিলেন পররাষ্ট্র মন্ত্রণালয়ের জর্জ ইয়েও ও লিম হুয়ে হুয়া, সিন্থিয়া ফুয়া এবং জয়নুল আবেদিন বিন মোহাম্মদ রাশেদ। ওয়ার্কারস পার্টি পিএপি'কে ৭২, ২৮৯ ভোট (৫৪.৭%) এবং ৫৯, ৮২৯ ভোটে (৪৫.২%) পরাজিত করে। এর মাধ্যমে সিঙ্গাপুরের ইতিহাসে প্রথমবারের মত কোনো জিআরসি'তে বিরোধী দল জয়লাভ করতে সমর্থ হয়।

নির্বাচনের পর থেকে সিং আইনসভায় ইউনোসের প্রতিনিধিত্ব করে আসছেন।

ওয়ার্কারস পার্টিতে সিং বর্তমানে দলের নির্বাহী পরিষদে অর্গানাইজিং সেক্রেটারী হিসেবে আছেন।

একই সাথে সিং সিঙ্গাপুর আইনজীবী সংস্থা ডোন্যাল্ডসন এন্ড বার্কিংশ-এর মামলা ও বিরোধ নিষ্পত্তি বিভাগের সহযোগী হিসেবে কর্মরত আছেন।

## শিক্ষা
উডসভিল প্রাইমারি স্কুল, বেলভেডেরে প্রাইমারি স্কুল, সেন্ট থমাস সেকেন্ডারি স্কুল এবং জুরং জুনিয়র কলেজ থেকে সিং শিক্ষালাভ করেন। এরপর তিনি এসএএফ লোকাল স্টাডি অ্যাওয়ার্ডের মাধ্যমে সিঙ্গাপুর জাতীয় বিশ্ববিদ্যালয় থেকে ২০০০ সালে স্নাতক (সম্মান) লাভ করেন। ১৯৯৯ সালে তিনি শীর্ষ আন্ডারগ্র্যাজুয়েট স্টুডেন্ট রিডিং হিস্ট্রি এন্ড পলিটিক্যাল সায়েন্স হওয়ায় স্ট্রেইটস স্টিমশিপ পুরস্কার লাভ করেন। পরবর্তীতে তিনি চিভেনিং বৃত্তিলাভের মাধ্যমে যুক্তরাজ্যের কিং'স কলেজ লন্ডনে যুদ্ধবিদ্যা বিষয়ে ২০০৪ সালে স্নাতকোত্তর লাভ করেন। তিনি ২০০৫ সালে ইন্টারন্যাশনাল ইসলামিক ইউনিভার্সিটি মালয়েশিয়া থেকে ইসলামিক স্টাডিজের ওপর ডিপ্লোমা করেন। ২০০১ সালে তিনি সিঙ্গাপুর ম্যানেজমেন্ট বিশ্ববিদ্যালয় থেকে জুরিস ডক্টর সমাপ্ত করেন।

## তথ্যসূত্র

## বহিঃসংযোগ
* প্রীতম সিং-এর জীবনবৃত্তান্ত, সিঙ্গাপুর পার্লামেন্টের ওয়েবসাইটে

বিষয়শ্রেণী:১৯৭৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সিঙ্গাপুর জাতীয় বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কিং'স কলেজ লন্ডনের প্রাক্তন শিক্ষার্থী
বিষয়শ্রেণী:সিঙ্গাপুর ম্যানেজমেন্ট বিশ্ববিদ্যালয়ের প্রাক্তন শিক্ষার্থী
বিষয়শ্রেণী:চিভেনিং বৃত্তিপ্রাপ্ত
বিষয়শ্রেণী:সিঙ্গাপুরের আইনসভার সদস্য
বিষয়শ্রেণী:ওয়ার্কারস পার্টি অব সিঙ্গাপুরের রাজনীতিবিদ
বিষয়শ্রেণী:সিঙ্গাপুরের আইনজীবী
বিষয়শ্রেণী:সিঙ্গাপুরের জাতীয় বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কিংস কলেজ লন্ডনের প্রাক্তন শিক্ষার্থী
বিষয়শ্রেণী:পাঞ্জাবি বংশোদ্ভূত সিঙ্গাপুরীয় ব্যক্তি
সুতিয়া নদী

**সুতিয়া নদী** বাংলাদেশের ময়মনসিংহ জেলার সদর উপজেলা, ত্রিশাল ও গফরগাঁও উপজেলার একটি নদী। নদীটির দৈর্ঘ্য ৯৮ কিলোমিটার, গড় প্রস্থ ৬১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সুতিয়া নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৫৮।

## প্রবাহ

সুতিয়া নদী অববাহিকার আয়তন ৩৬ বর্গকিলোমিটার। নদীটি ময়মনসিংহ সদর উপজেলার পুরাতন ব্রহ্মপুত্র নদী থেকে বের হয়ে ময়মনসিংহ জেলার গফরগাঁও উপজেলার বানার নদীতে এই নদীতে সারাবছর পানিপ্রবাহ থাকে না। মৌসুমি প্রকৃতির এই নদীতে অক্টোবর হতে জুন মাস অবধি প্রবাহহীন অবস্থা থাকে। তবে জুলাই আগস্টের বর্ষা মৌসুমে পানির প্রবাহ বেশি হয়। এই সময় নদীতে পানির গভীরতা ৪ মিটারে পৌঁছায়। এই নদীতে জোয়ারভাটা খেলে না। নদীটিতে সাধারণত বন্যা হয় না।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:ময়মনসিংহ জেলার নদী
বিষয়শ্রেণী:ময়মনসিংহ সদর উপজেলা
বিষয়শ্রেণী:গফরগাঁও উপজেলা
বিষয়শ্রেণী:ত্রিশাল উপজেলা
বিষয়শ্রেণী:ভালুকা উপজেলা
বিষয়শ্রেণী:মুক্তাগাছা উপজেলা
কাওরাইদ নদী

**কাওরাইদ নদী** বাংলাদেশের ময়মনসিংহ জেলার গফরগাঁও উপজেলা এবং গাজীপুর জেলার শ্রীপুর উপজেলার একটি নদী।

## প্রবাহ
কাওরাইদ নদী গফরগাঁও উপজেলার রাওনা বিল থেকে উৎপত্তি লাভ করে শ্রীপুর উপজেলার বানার নদীতে পতিত হয়েছে। বারোমাসি প্রকৃতির নয়। বর্ষাকালে পানি প্রবাহ বেড়ে যায়, যদিও নদীটিতে বন্যা হয় না। এই নদীতে জোয়ারভাটা খেলে না। এই নদীটির নামানুসারে শ্রীপুর উপজেলার একটি ইউনিয়নের নাম হয়েছে কাওরাইদ ইউনিয়ন এবং ঢাকা-ময়মনসিংহ রেলপথে **[[কাওরাইদ রেলওয়ে স্টেশন]]** নামে একটি রেলস্টেশন আছে।

## তথ্যসূত্র

বিষয়শ্রেণী:ময়মনসিংহ জেলার নদী
বিষয়শ্রেণী:শ্রীপুর উপজেলা
বিষয়শ্রেণী:গফরগাঁও উপজেলা
বিষয়শ্রেণী:গাজীপুর জেলার নদী
বিষয়শ্রেণী:ভালুকা উপজেলা
কেন্দ্রীয় গো-প্রজনন ও দুগ্ধ খামার

**কেন্দ্রীয় গো-প্রজনন ও দুগ্ধ খামার** মূলত একটি গবেষণা ও সেবামূলক প্রতিষ্ঠান। প্রতিষ্ঠানটি ঢাকার সাভারে অবস্থিত।

## ইতিহাস ও গঠন
১৯৫৯ সালে সাভারের আরিচা মহাসড়ক সংলগ্ন ২৬১৩ একর জমির উপরে খামারটি প্রতিষ্ঠিত হয়। ১৯৬৩ সালে প্রথমবারের মত সিদ্ধি, শাহীওয়াল জাতের গবাদিপশু নিয়ে এই খামারটি কার্যক্রম শুরু করে।

## কার্যক্রম
বাংলাদেশে উন্নত জাতের ষাঁড় ও ষাঁড়ের বীজ শুধুমাত্র এই খামারেই উৎপাদিত হয় এবং সারা বাংলাদেশে তা বিতরণ করা হয়।

## শাখা সমূহ
* প্রশাসন শাখা
* বায়ার শাখা
* ডেইরি শাখা
* কৃষি শাখা
* ভেটেরিনারি শাখা
* ডেইরি অর্থনীতি শাখা
* এস্টেট শাখা
* প্রকৌশল শাখা
* কেন্দ্রীয় কৃত্রিম প্রজনন শাখা

## সেবাসমূহ
* গবেষণার মাধ্যমে সংকর জাতের ষাঁড় ও বীজ উৎপাদন ও বিতরন।
* প্রজনন কর্মসূচির উন্নয়ন ও সম্প্রসারণ।
* উন্নত জাতের ঘাস ও কাটিং বিতরন।
* গো খাদ্যের সংকট নিরসনে প্রযুক্তিগত ধ্যান ধারনার বিকাশ সাধন।
* পশুখাদ্যের গুণগতমান নির্ধারন, নির্ণয় ও জনসাধারণকে অবহিতকরণ।
* উন্নত জাতের গাভী উৎপাদন।
* প্রাণিসম্পদ উন্নয়নে একটি সেবামূলক কেন্দ্র হিসেবে ভূমিকা পালন।

## তথ্যসূত্র

বিষয়শ্রেণী:বাংলাদেশের গবেষণা প্রতিষ্ঠান
বিষয়শ্রেণী:১৯৫৯-এ প্রতিষ্ঠিত
বিষয়শ্রেণী:বাংলাদেশের সরকারি সংস্থা
বিষয়শ্রেণী:সাভার ভিত্তিক প্রতিষ্ঠান
বিষয়শ্রেণী:১৯৫৯-এ পূর্ব পাকিস্তানে প্রতিষ্ঠিত
বিষয়শ্রেণী:সাভার ভিত্তিক সংগঠন
বিষয়শ্রেণী:বাংলাদেশের সরকারি মালিকানাধীন কোম্পানি
সেন্ট্রাল ব্যাঙ্ক অফ ইন্ডিয়া

**সেন্ট্রাল ব্যাঙ্ক অফ ইন্ডিয়া** হল ভারতের সরকারি ব্যাঙ্ক; যার মালিকানা ভারতের কেন্দ্রীয় সরকারের হাতে ন্যস্ত।  এই ব্যাঙ্ক ভারতের বাণিজ্যিক ব্যাঙ্কগুলির মধ্যে পুরনোতম ব্যাঙ্ক। এর সদরদপ্তর ভারতের মুম্বাইতে অবস্থিত।

## ইতিহাস

সেন্ট্রাল ব্যাঙ্ক অফ ইন্ডিয়া আসলে স্বদেশী আন্দোলনের প্রভাবে পার্সি বণিক সোরাবজি পোচখানওয়ালা, ও ফিরোজশাহ মেহতা দুজনে মিলে এর স্থাপন করেন। এর প্রথম অধ্যক্ষ ফিরোজশাহ মেহতা ছিলেন। পরে সোরাবজি পোচখানওয়ালা ব্যাঙ্ক টিকে রাষ্ট্রের সম্পত্তি হিসেবে ঘোষিত করেন। এটি ভারতের প্রথম বাণিজ্যিক ব্যাঙ্ক।

বিষয়শ্রেণী:ভারতের ব্যাঙ্ক ব্যবস্থা
বিষয়শ্রেণী:ভারতের ব্যাংক
বিষয়শ্রেণী:ভারতের ইতিহাস
বিষয়শ্রেণী:ভারতের সরকারি খাতের ব্যাংক
বিষয়শ্রেণী:ভারত সরকার কর্তৃক জাতীয়করণকৃত কোম্পানি
বিষয়শ্রেণী:১৯১১-এ প্রতিষ্ঠিত ভারতীয় কোম্পানি
বিষয়শ্রেণী:ভারতের ন্যাশনাল স্টক এক্সচেঞ্জে তালিকাভুক্ত কোম্পানি
বিষয়শ্রেণী:বোম্বে স্টক এক্সচেঞ্জে তালিকাভুক্ত কোম্পানি
পুরাতন ব্রহ্মপুত্র নদ

**পুরাতন ব্রহ্মপুত্র নদ** বাংলাদেশের উত্তর-কেন্দ্রীয় অঞ্চলের গাইবান্ধা, জামালপুর, শেরপুর, ময়মনসিংহ, কিশোরগঞ্জ ও নরসিংদী জেলার মধ্য দিয়ে প্রবাহিত একটি নদ। নদটির দৈর্ঘ্য ২৮৩ কিলোমিটার, গড় প্রস্থ ২০০ মিটার এবং নদটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পুরাতন ব্রহ্মপুত্র নদের প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৩৭।

যমুনার যে ধারাটি জামালপুর জেলাধীন বাহাদুরাবাদের  উজানে বৈরালসারের  কাছে জামালপুর ও ময়মনসিংহ জেলার ভেতর দিয়ে দক্ষিণ-পূর্ব দিকে প্রবাহিত হয়ে মেঘনা (অপার) নদীতে পড়েছে সে ধারাটির নামই হলো পুরাতন ব্রহ্মপুত্র নদ। একসময় এই পথেই নদীটির মূল গতিধারা প্রবাহিত হত।

## ইতিহাস
১৮৫৭ খ্রিস্টাব্দে তিস্তা নদীতে প্রবল বন্যা এবং ভুমিকম্পের কারণে মধুপুর অঞ্চল উঁচু হয়ে যায়, যার ফলে ব্রহ্মপুত্র নদের গতিপথ পরিবর্তন হয়ে যমুনা নদীতে পড়ে। এরপর থেকে নদটির পুরনো গতিপথ ধীরে ধীরে বিলীন হতে থাকে। 

## প্রবাহ
পুরাতন ব্রহ্মপুত্র নদটি জামালপুর জেলার দেওয়ানগঞ্জ উপজেলার বাহাদুরাবাদ ইউনিয়ন দিয়ে প্রবাহিত ব্রহ্মপুত্র নদী থেকে শাখা হিসেবে বের হয়ে ময়মনসিংহ, নেত্রকোণা, নারায়ণগঞ্জ, নরসিংদী ও কিশোরগঞ্জ জেলার ভৈরব উপজেলা দিয়ে মেঘনা নদীতে পতিত হয়েছে।

১৭৮৭ সালের আসাম ভূমিকম্পের ফলে ব্রহ্মপুত্র নদের গতিপথ পরিবর্তিত হয়ে যমুনা নদীর দিয়ে চলে যায়। আর আগে পুরাতন ব্রহ্মপুত্র নদ দিয়েই এই নদের বেশির ভাগ জল প্রবাহিত হতো।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

## বহিঃসংযোগ

বিষয়শ্রেণী:ময়মনসিংহ জেলার নদী
বিষয়শ্রেণী:গাইবান্ধা জেলার নদী
বিষয়শ্রেণী:জামালপুর জেলার নদী
বিষয়শ্রেণী:নরসিংদী জেলার নদী
বিষয়শ্রেণী:শেরপুর জেলার নদী
বিষয়শ্রেণী:কিশোরগঞ্জ জেলার নদী
বিষয়শ্রেণী:দেওয়ানগঞ্জ উপজেলা
বিষয়শ্রেণী:গফরগাঁও উপজেলা
বিষয়শ্রেণী:ভৈরব উপজেলা
বিষয়শ্রেণী:ঈশ্বরগঞ্জ উপজেলা
বিষয়শ্রেণী:ময়মনসিংহ সদর উপজেলা
বিষয়শ্রেণী:গৌরীপুর উপজেলা
বিষয়শ্রেণী:নান্দাইল উপজেলা
বিষয়শ্রেণী:বাংলাদেশের নদী
কাবুকি

[থাম্ব|জুলাই ১৮৫৮, জাপানের ইছিমুরা-জা থিয়েটারে [শিবারাকু নাটকের প্রদর্শনী|450px]]

**কাবুকি** (歌舞伎?) বিশেষ জাপানী ধ্রুপদী নাট্যধারা । সাধারণের রঙ্গালয় হিসাবে এই নাট্যধারার আবির্ভাবকাল সপ্তদশ শতাব্দী। কাবুকির অভিনয় আঙ্গিকে নো-নৃত্য এবং পুতুলনাচের প্রভাব আছে। এই নাট্যধারার আবিষ্কর্তা একজন মহিলা হলেও এখানে স্ত্রী ও তরুণদের অভিনয় নিষিদ্ধ করা হয়েছিলো। নাচের সাথে কড়া সাজ,মূকাভিনয়, স্থির আর সঞ্চালিত দেহভঙ্গি, ভাব প্রকাশের সাবেকি পদ্ধতি, ইঙ্গিত আর প্রতীকের ব্যবহার এর প্রধান উপকরণ। সংলাপ সংক্ষিপ্ত । গায়ক মঞ্চের বামদিক থেকে ঘটনা এবং চরিত্রের মানসিকতা বর্ণনা করে, সঙ্গে থাকে সামিসেন বাদক। প্রেক্ষাগৃহের মধ্য দিয়ে মঞ্চের ডানদিকে প্রসারিত থাকে একটি কাঠের পথ হানামিচি যার উপর দিয়ে অভিনেতারা যাওয়া-আসা করেন। এর সামনে মঞ্চে ঘেরা স্থানে বাদ্যকারদের আসন। ঘূর্ণমান মঞ্চ ও যান্ত্রিক কৌশলের মাধমে মঞ্চাভিনেতাদের উপরে ওঠানোর প্রথা প্রাচীন কাল থেকেই চলে আসছে।

## কাবুকির ইতিহাস
থাম্ব|কাবুকি নাট্যধারার প্রতিষ্ঠাতা ইজুমো নো ওকুনি

কাবুকি নাটকের ইতিহাসে দেখা যায় ১৬০৩ সালে ইজুমো নো ওকুনি শুখনো নদীখাতে বিশেষ এক ধরনের নৃত্যনাট্যের সূচনা করলেন, এই নাটকের সমস্ত রকম অভিনয় মেয়েরাই করতো । এই মহিলা কাবুকিদের অন্না-কাবুকি বলা হতো। সেটা ছিলো মহিলা কাবুকির যুগ (১৬০৩-১৬২৯) । অতি দ্রুত তা জনপ্রিয়তার শিখরে পৌঁছে গেল এবং কাবুকি তার সহজাত পথ ভুলে নিছকই বিনোদনের পথে পা বাড়ালো। নাটকের অভিনেত্রীরা সহজেই যৌনপেশায় যুক্ত হতে লাগলো । তাই এই সময় কাবুকি নাট্যধারাকে বারাঙ্গনাদের নৃত্য সংগীত বলা হতে থাকলো। জাপানের সামাজিক সংস্কৃতির সঙ্গে এই পরিবর্তিত কাবুকি সংস্কৃতি মিশে গিয়ে সামাজিক অবক্ষয়ের সূচনা হতেই তৎকালীন জাপানের শোগুন শাসক ১৬২৯ সালে এই মহিলা কাবুকি বা অন্না-কাবুকিকে নিষিদ্ধ ঘোষণা করেন। অন্না-কাবুকিকে অনুসরণ করে জাপানের একদল উৎসাহী তরুণেরা ওয়াকাসু-কাবুকি অভিনয় করতে শুরু করে , কিন্ত এরাও যৌনকর্মে সক্ষম হওয়ায় শোগুন শাসক অন্না-কাবুকির মতোই ওয়াকাসু-কাবুকিকেও নিষিদ্ধও করেন। সুতরাং, অনিবার্যভাবেই কাবুকি নাট্যধারা সপ্তদশ শতকের মাঝামাঝি প্রাপ্তবয়স্ক পুরুষদের হাতে গিয়ে পড়ে। প্রাপ্তবয়স্ক পুরুষ অভিনীত এই কাবুকিকে বলা হতো ইয়ারো-কাবুকি।

## ১৬২৯-১৬৭৩: ইয়ারো কাবুকি যুগ

থাম্ব|450px|অভিনয়ের সাজে এক কাবুকি অভিনেতা
ইয়ারো কাবুকিদের মধ্যে যারা মহিলা চরিত্রে অভিনয় করতো তাদের বলা হতো 'অন্নাগাতা'। নারী বর্জিত এই নাট্যধারা বেশ চলছিলো ; কিন্তু সমস্যাটা দেখা দিলো কিছুদিন পর। অন্নাগাতারা নারী চরিত্রে অভিনয় করতে করতে নিজেদের মধ্যে নারীসুলভ আচরণের লালন করতো, ফলে এইসব অভিনেতাগণ পুরুষ-নারী উভয়ের কাছেই যৌনকর্মী হিসাবে গ্রহণযোগ্য হয়ে উঠত । সঙ্গত কারণে শোগুন প্রসাশন 'অন্নাগাতা' ও ওয়কাসু কাবুকিদের নিষিদ্ধ করেছিলেন । অবশ্য আরও পরে ১৬৫২ সালে এদের উভয়ের উপর থেকে এই নিষেধাজ্ঞা প্রত্যাহার করে নেওয়া হয়।

## তথ্যসূত্র

বিষয়শ্রেণী:শিল্পকলা
বিষয়শ্রেণী:জাপানের সংস্কৃতি
বিষয়শ্রেণী:মৌখিক ও স্পর্শবিহীন মানবীয় অমূল্য সম্পদের নিদর্শন
আঠারবাঁকি নদী

**আঠারবাঁকি নদী** বাংলাদেশের সাতক্ষীরা জেলায় অবস্থিত একটি নদী। নদীটির দৈর্ঘ্য ৫ কিলোমিটার।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:সাতক্ষীরা জেলার নদী
বিষয়শ্রেণী:শ্যামনগর উপজেলা
বিবিয়ানা নদী

**বিবিয়ানা নদী** বাংলাদেশের হবিগঞ্জ ও সুনামগঞ্জ জেলার একটি নদী। নদীটির দৈর্ঘ্য ৫৫ কিলোমিটার, গড় প্রস্থ ৪৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বিবিয়ানা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৫৯।

## অন্যান্য নদী
নদী অববাহিকার আয়তন ১৫০ কিলোমিটার। এই নদীতে জোয়ারভাটার প্রভাব নেই।

## প্রবাহ
বিবিয়ানা নদী বাংলাদেশের হবিগঞ্জ জেলার নবীগঞ্জ উপজেলার উত্তর সীমানা এলাকার কুশিয়ারা নদী থেকে বের হয়ে নবীগঞ্জের উত্তর সীমানার নিকট দিয়ে কিছুটা পথ পশ্চিমমুখো হয়ে পুনরায় কুশিয়ারা নদীতে পতিত হয়েছে। যেখানে কুশিয়ারা নদীর সাথে মিলেছে সে স্থানটি সুনামগঞ্জ জেলার দিরাই উপজেলার অন্তর্গত।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:দিরাই উপজেলা
বিষয়শ্রেণী:সুনামগঞ্জ জেলার নদী
বিষয়শ্রেণী:হবিগঞ্জ জেলার নদী
বিষয়শ্রেণী:নবীগঞ্জ উপজেলা
সিঙ্গাপুর জাতীয় ক্রিকেট দল

**সিঙ্গাপুর জাতীয় ক্রিকেট দল** আন্তর্জাতিক ক্রিকেট অঙ্গনে সিঙ্গাপুরের প্রতিনিধিত্ব করছে। ১৯৭৪ সালে দলটি আন্তর্জাতিক ক্রিকেট কাউন্সিলের সহযোগী সদস্য হিসেবে অন্তর্ভুক্ত হয়। ১৯৮৬ ও ২০০৫ সালের প্রতিযোগিতা বাদে আইসিসি ট্রফির প্রতিটি আসরে (বর্তমান আইসিসি বিশ্বকাপ বাছাইপর্ব) অংশ নিয়েছে। ২০০৮ সালে বিশ্ব ক্রিকেট লীগ ৫ম বিভাগে তারা পঞ্চম স্থান দখল করায় ২০০৯ সালে আইসিসি বিশ্বকাপ বাছাইপর্বে খেলার সুযোগ হারায়।

এছাড়াও দলটি এসিসি ট্রফি ও এর পূর্বসূরী দক্ষিণ পূর্ব এশিয়ান টুর্নামেন্টের প্রতিটি আসরে খেলে। প্রতি বছর মালয়েশিয়ার বিপক্ষে তিনদিনের খেলায় সদারা কাপে ও একদিনের সিরিজে স্তান নাগাইয়া ট্রফিতে খেলে। ১৯৯১ থেকে ২০০৪ সাল পর্যন্ত টুঙ্কু জাফর কাপে মালয়েশিয়া, হংকং ও থাইল্যান্ডের সাথে খেলে।

## ইতিহাস
১৮৩৭ সালে সিঙ্গাপুরে সর্বপ্রথম ক্রিকেট খেলার কথা জানা যায়। সিঙ্গাপুর ফ্রি প্রেসে মি. জেড অভিযোগ করেন যে, গীর্জার কাছাকাছি ক্রিকেট খেলার ফলে রবিবাসরীয় বিশ্রামে ব্যাঘাতের সৃষ্টি ঘটে। এরফলে ১৯৩০-এর দশক পর্যন্ত স্থানটিতে রবিবারে খেলা নিষিদ্ধ ঘোষণা করা হয়।

ভ্রমণতরীতে কর্মকর্তাগণ বিনোদনের উদ্দেশ্যে ক্রিকেট খেলেছেন। ১৮৫২ সালে সিঙ্গাপুর ক্রিকেট ক্লাব প্রতিষ্ঠিত হয়। একই বছর নিজেদের মধ্যে তারা প্রথম খেলায় অংশ নিয়েছিল। কিন্তু শুরুর দিকে খেলার মান ভীষণ দুর্বল ছিল। ১৮৬৫ সালের পূর্ব পর্যন্ত কোন দলই শতাধিক রান করতে পারেনি। দুই বছর পর প্রথম ক্রিকেটার হিসেবে লুইস গ্লাস সেঞ্চুরি করার বিরল কৃতিত্ব অর্জন করেন।

ব্রিটিশ মালয়ের অন্তর্ভুক্ত পেনাং, পেরাক ও কুয়ালালামপুরের বিপক্ষে সিঙ্গাপুর ক্রিকেট ক্লাব খেলতে শুরু করে। এরফলে হংকংয়ে দল প্রেরণের জন্য আমন্ত্রণ আসে। এভাবেই আন্তঃবন্দর খেলার ন্যায় দীর্ঘকালীন সিরিজের সূত্রপাত ঘটে যা ১৯৮৭ সাল পর্যন্ত চলমান ছিল।

হংকংয়ের কাছ থেকে আমন্ত্রণ পাবার পর ১৮৯০ সালে স্ট্রেইটস সেটেলম্যান্ট ক্রিকেট দল গঠিত হয়। দলটি দুইটি দুই-দিনের খেলায় অংশ নিলেও উভয়টিতেই পরাজিত হয়। পরের বছর হংকং ও সিলন সিঙ্গাপুরে খেলতে যায়। স্বাগতিক দল উভয়টিতেই জয় পায় ও সিলন/হংকংয়ের সম্মিলিত দলের বিরুদ্ধে ড্র করে।

## আইসিসি সদস্য
১৯৭৪ সালে সিঙ্গাপুর আইসিসি’র সহযোগী সদস্যের মর্যাদা পায়। তিন বছর পর প্রথমবারের মতো সদরা কাপের শিরোপা পায়। ১৯৭৮ সালে সফরকারী ভারতের বিপক্ষে খেলে। ঐ খেলাটি ড্রয়ে পরিণত হয়। ১৯৭৯ সালে ইংল্যান্ডে অনুষ্ঠিত প্রথম আইসিসি ট্রফিতে গ্রুপ পর্যায়ে ৪র্থ স্থান দখল করে। দলটি কেবলমাত্র আর্জেন্টিনার বিপক্ষে বিজয়ী হয়। ১৯৮২ সালের প্রতিযোগিতায় গ্রুপ পর্বে ৮ দলের মধ্যে ৪র্থ স্থান পায়। কিন্তু, ১৯৮৬ সালের প্রতিযোগিতায় চাকরি থেকে ছুটি না পাওয়ায় অনেক খেলোয়াড় অংশ না নেয়ায় নিজেদের নাম প্রত্যাহার করে।

## তথ্যসূত্র

## বহিঃসংযোগ
*Singapore Cricket Association official website

বিষয়শ্রেণী:আন্তর্জাতিক ক্রিকেটে সিঙ্গাপুর
বিষয়শ্রেণী:জাতীয় ক্রিকেট দল
বিষয়শ্রেণী:সিঙ্গাপুরে ক্রিকেট
বিষয়শ্রেণী:সিঙ্গাপুরের জাতীয় ক্রীড়া দল
যৌথ নদী কমিশন

**যৌথ নদী কমিশন** হচ্ছে ভারত-বাংলাদেশ দ্বিপাক্ষিক সম্পর্কের বিষয়। ১৯৭২ সালের ১৯ মার্চ ভারতের প্রাক্তন প্রধানমন্ত্রী ইন্দিরা গান্ধী ও বাংলাদেশের তৎকালীন প্রধানমন্ত্রী শেখ মুজিবুর রহমান একটি বহুব্যাপী বাংলাদেশ-ভারত মৈত্রী, সহযোগিতা ও শান্তিচুক্তি স্বাক্ষর করেন। এই চুক্তি অনুযায়ী জলসম্পদ বণ্টন, সেচ, বন্যা ও ঘূর্ণিঝড় নিয়ন্ত্রণের মতো সাধারণ বিষয়গুলির জন্য একটি যৌথ নদী কমিশন গঠন করা হয়। এবং উক্ত চুক্তি অনুসারে পানিসম্পদ, সেচ, বন্যা ও ঘূর্ণিঝড় নিয়ন্ত্রণের জন্য সাধারণ আগ্রহ ও যৌথ ব্যবহারের উদ্দেশ্যে দুইটি দেশ একত্রে কাজ করার অঙ্গীকার করে। কমিশনের প্রতিবেদন ও পাঠ ১৯৭৫, ১৯৭৮ ও সবশেষে ১৯৯৬ সালের গঙ্গার পানি বণ্টনের ক্ষেত্রে বিভিন্ন চুক্তিতে উপনীত হতে সাহায্য করে।

## তথ্যসূত্র

বিষয়শ্রেণী:বাংলাদেশ–ভারত সম্পর্ক
বিষয়শ্রেণী:ভারতের নদী
বিষয়শ্রেণী:বাংলাদেশের নদী
বিষয়শ্রেণী:বাংলাদেশে পানি সরবরাহ ও পয়ঃনিষ্কাশন
বিষয়শ্রেণী:ভারতে জল সরবরাহ ও পয়ঃনিষ্কাশন
নাগেশ্বরী নদী

**নাগেশ্বরী নদী** বাংলাদেশের ময়মনসিংহ জেলার ময়মনসিংহ সদর উপজেলা, ফুলবাড়িয়া ও ত্রিশাল উপজেলার একটি নদী।

## প্রবাহ

নাগেশ্বরী নদী বারোমাসি প্রকৃতির নয়। বর্ষাকালে পানি প্রবাহ বেড়ে যায়, যদিও নদীটিতে বন্যা হয় না। এই নদীতে জোয়ারভাটা খেলে না। ধানীখোলা ইউনিয়নের কৃষিকাজের জন্য নদীটি অত্যন্ত গুরুত্বপূর্ণ

## তথ্যসূত্র

বিষয়শ্রেণী:ময়মনসিংহ জেলার নদী
বিষয়শ্রেণী:ময়মনসিংহ সদর উপজেলা
বিষয়শ্রেণী:ত্রিশাল উপজেলা
বিষয়শ্রেণী:ফুলবাড়ীয়া উপজেলা
এম-১০৫ (মিশিগান হাইওয়ে)

**এম-১০৫** হল যুক্তরাষ্ট্রের মিশিগান অঙ্গরাজ্যের থাম্ব অঞ্চলের একটি প্রাক্তন রাজ্য ট্রাঙ্কলাইন মহাসড়ক। এটি পাপলের এম-৫৩ এবং এলক্টনের কাছে এম-৮৩ (বর্তমানে এম-১৪২) এর মধ্যে সংযোগ স্থাপনকারী রুট হিসাবে ব্যবহৃত হয়েছিল। রুটটি ১৯২০ এবং ১৯৩০ এর দশকে ব্যবহৃত হয়েছিল, যা পরবর্তিতে আর রাজ্য মহাসড়ক হিসাবে পুনঃপ্রতিষ্ঠিত হয়নি।

## রাস্তার বিবরণ
পাপলের ক্ষুদ্র কমিউনিটিতে এম-৫৩ (ভ্যান ডেকি রোড) ব্যাটএক্সসের দিকে পূর্ববাঁক নেওয়ার ঠিক আগে এম-৫৩ এর একটি সংযোগস্থল থেকে শুরু হয়েছে। রাস্তাটি টিনবাগ রোড নামে প্র্রথমে উত্তরদিকে, তারপর উত্তরপশ্চিম দিকে এগিয়ে গিয়ে পিনবাগ নদী অতিক্রম করেছে। এরপর স্টেইন রোডের সাথে সংযোগ স্থাপন করে এবং পরে এম-১০৫ উত্তর দিকে গ্রাম ও কৃষি অঞ্চলের মধ্য দিয়ে প্রায় তিন মাইল  এগিয়ে গিয়ে, এলক্টন এর কয়েক মাইল পূর্বদিকে এম-৮৩ (পিজিয়ন রোড) এর সাথে সংযোগ স্থাপন করে শেষ হয়েছে। এটি এম-৫৩ ও এম ৮৩ এর মধ্যে সংযোগস্থানকারী একটি সংক্ষিত সংযোগ মহাসড়ক।

## ইতিহাস
এম-১০৫ মানচিত্রে প্রথম ১৯২৮ সালে সংযোজন করা হয় এবং ১৯৩৯ সাল পর্যন্ত রাজ্য নিয়ন্ত্রিত মহাসড়ক হিসাবে ব্যবহৃত হয়। ১৯৩৯ সালে রাস্তাটি স্থানীয় নিয়ন্ত্রণে ছেড়ে দেওয়া হয় এবং রাজ্য মহাসড়কের তালিকা থেকে বাদ দেওয়া হয়। এরপর থেকে এ নাম আর ব্যবহার করা হয়নি।

## প্রধান সংযোগস্থল

## তথ্যসূত্র

## বহিঃসংযোগ

* এম-১০৫ মিশিগান হাইওয়ে

বিষয়শ্রেণী:মিশিগানের প্রাক্তন রাজ্য মহাসড়ক
বিষয়শ্রেণী:হুরন কাউন্টির যোগাযোগ ব্যবস্থা, মিশিগান
কাঁচামাটিয়া নদী

**কাঁচামাটিয়া নদী** বাংলাদেশের উত্তর-পূর্বাঞ্চলের ময়মনসিংহ জেলার ঈশ্বরগঞ্জ ও নান্দাইল উপজেলার একটি নদী। নদীটির দৈর্ঘ্য ৫০ কিলোমিটার, গড় প্রস্থ ১১৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাঁচামাটিয়া নদীর প্রদত্ত পরিচিতি নম্বর উত্তর-পূর্বাঞ্চলের নদী নং ১০।

## প্রবাহ
কাঁচামাটিয়া নদীটি ঈশ্বরগঞ্জ উপজেলার উচাখিলা ইউনিয়নে প্রবহমান পুরাতন ব্রহ্মপুত্র নদে থেকে উৎপত্তি লাভ করেছে। অতপর নদীটি ময়মনসিংহ জেলার তাড়াইল উপজেলার বাথাইল নদীতে পতিত হয়েছে। 

কাঁচামাটিয়া নদীর গভীরতা ৩.৫ মিটার। নদী অববাহিকার আয়তন ২০০ বর্গকিলোমিটার। নদীটি শুষ্ক মৌসুমে শুকিয়ে যায়।, কোথাও কোথাও মোটেই পানি থাকে না। সাধারণত ডিসেম্বর থেকে ফেব্রুয়ারি মাস পর্যন্ত পানিপ্রবাহ থাকে না। ফলে নদীটি মৌসুমি প্রকৃতির। এই নদীতে জোয়ারভাটা খেলে না।

## অন্যান্য তথ্য
[থাম্ব|[পুরাতন ব্রহ্মপুত্র নদীর একটি দৃশ্য]]

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

 

বিষয়শ্রেণী:ময়মনসিংহ জেলার নদী
বিষয়শ্রেণী:ঈশ্বরগঞ্জ উপজেলা
বিষয়শ্রেণী:নান্দাইল উপজেলা
বিষয়শ্রেণী:বাংলাদেশের নদী
বিষয়শ্রেণী:ময়মনসিংহ জেলা
মাওনা ইউনিয়ন

**মাওনা ইউনিয়ন** বাংলাদেশের গাজীপুর জেলার একটি প্রশাসনিক এলাকা।

## অবস্থান ও আয়তন
এটি গাজীপুর জেলার শ্রীপুর উপজেলার অন্তর্গত।

## ইতিহাস

## প্রশাসনিক বিন্যাস
৯টি ওয়ার্ড নিয়ে গঠিত মাওনার গ্রামগুলি হলোঃ কেওয়া পশ্চিম খণ্ড, দক্ষিণ বারতোপা, বারতোপা, ফুলানিরসিট, সিংদিঘী, সিংগারদিঘী,কপাটিয়াপাড়া, বদনিভাংগা, আকতাপাড়া, চকপাড়া, মাওনা উত্তর পাড়া, ভেরামতলি, বেতজুরি, হাসিখালি, জয়নাতলি ইত্যাদি।

## শিক্ষা
মাওনা ইউনিয়নের অন্যান্য গ্রামের তুলনায় কেওয়া পশ্চিম খণ্ড গ্রামে শিক্ষার হার বেশি। এই গ্রামে অবস্থিত মাওনা জেএম মডেল সরকারি প্রাথমিক বিদ্যালয় এবং মাওনা বহুমুখী উচ্চ বিদ্যালয় ইউনিয়নটির শিক্ষার প্রসারে স্বাধীনতার পূর্বে থেকে উল্লেখযোগ্য ভূমিকা রেখেছে।

## কৃষি

## অর্থনীতি
মাওনা ইউনিয়নের মাওনা বাজার, আকতাপাড়া, চকপাড়া, সিংগারদিঘী, সিমলাপাড়া এবং বারতোপা এলাকায় ব্যবসায়ীর সংখ্যা তুলনামূলক বেশি। তাছাড়া এই ইউনিয়নের মধ্যে এবং আশেপাশের অঞ্চলে বহু পোশাক কারখানা রয়েছে। এর ফলে দেশের বিভিন্ন প্রান্ত থেকে বহু মানুষ কর্মসূত্রে এখানে অভিবাসী হিসেবে বাস করছেন।

## দর্শনীয় এলাকা ও স্থাপনা
* গাজীপুর সাফারি পার্ক
* গজারিগড়
* লবনং সাগর
* বারোতোপা পাথার
* মাওনা পাথার

## তথ্যসূত্র
ব্যক্তিগত উন্নয়ন

থাম্ব|ব্যক্তিগত উন্নয়ন সম্পর্কে একটি বই
**ব্যক্তিগত উন্নয়ন** () সম্বন্ধীয় কার্যক্রমে যেগুলো অন্তর্ভুক্ত হয় সেগুলো হচ্ছে অনন্যতা এবং সচেতনতা বৃদ্ধি, সম্ভাবনা এবং বিশেষ দক্ষতা গঠন, মানব সম্পদ বা আত্মিক মূলধন বৃদ্ধি এবং কর্মের সামর্থ্য বৃদ্ধি করা এবং সহজ করা, জীবনের গুণাবলীকে প্রবল করা এবং স্বপ্নগুলো এবং উচ্চাকাঙ্ক্ষাগুলোর স্পষ্ট উপলব্ধি ঘটানো যাতে সেগুলো কাজে লাগানো যায়, ধারণাটি কেবলমাত্র আত্ম-সহায়তার মধ্যে সীমিত নয়, বরং রীতি এবং অরীতি কার্যক্রমগুলো অন্তর্ভুক্ত যাতে অন্যান্যদেরকেও উন্নত করার জন্য ভূমিকা নেওয়া যায় যেমন শিক্ষক, নির্দেশক, পরামর্শদাতা, ব্যবস্থাপক, জীবন শিক্ষক বা গুরু। যখন প্রতিষ্ঠানগুলো প্রসঙ্গে ব্যক্তিগত উন্নয়ন জায়গা নেয় বা অবস্থান করে, ইহা সুপারিশ করে পদ্ধতি, কার্যক্রম, সরঞ্জাম, প্রযুক্তি এবং নির্ধারণ প্রণালী যা সংগঠনগুলোর কর্মচারী পর্যায়ে ব্যক্তিগত উন্নয়নকে সমর্থন করে। অনন্যতা মানে ভিন্ন নয়, একই অবস্থার মতন, যেমন আছে তেমন অবস্থায় বিরাজ করা।
ব্যক্তিগত উন্নয়ন অন্তর্ভুক্ত করে পরবর্তী কার্যক্রমগুলো:
* আত্ম-সচেতনতা বৃদ্ধি
* আত্ম-জ্ঞান বৃদ্ধি
* নতুন দক্ষতাগুলো বৃদ্ধি বা শেখায়
* একজন আত্ম-নেতা তৈরী করা
* অনন্যতা বা আত্ম-সম্মান নির্মাণ করা বা পুনরায় নতুন করা
* সামর্থ্যগুলো বা মেধাগুলো বিকশিত হয়
* সম্পদ বৃদ্ধি
* আত্মিক বর্ধন বা সম্প্রসার [সম্প্রসার মানে ধীরে ধীরে বিকাশ লাভ]
* সম্ভাবনাগুলো শনাক্ত করা বা বৃদ্ধি করা
* কর্মদক্ষতা বা মানব মূলধন নির্মাণ মানব মূলধন দুই প্রকার, যথাঃ বস্তুগত মূলধন এবং মানসিক মূলধন। বস্তুগত মূলধন হচ্ছে অর্থ, কাগজ, কলম এবং মানসিক মূলধন হচ্ছে জ্ঞান, নীতি, সত্য।
* জীবন ধরন বা জীবনের গুণ বর্ধিত করা
*স্বাস্থ্য বৃদ্ধি
* উচ্চাকাঙ্ক্ষাগুলোকে পরিপূর্ণ করা
* জীবনের একটি অসমসাহসিক বা কঠিক কর্ম অথবা ব্যক্তিগত স্বশাসনের সূত্রপাত করা
* ব্যক্তিগত উন্নয়ন পরিকল্পনাগুলো সঠিক বা নির্ভুলভাবে স্থির করা এবং কার্যে পরিণত করা
* সামাজিক কর্মদক্ষতাগুলো বৃদ্ধি

ব্যক্তিগত উন্নয়ন আরও সংযুক্ত করতে পারে অন্যান্য লোকজনের উন্নয়নকে। ইহা হয়ত ভূমিকার মাধ্যমে জায়গা নিতে পারে যেমন একজন শিক্ষক বা গুরু অথবা একটি ব্যক্তিগত দক্ষতায় (যেমন নির্দিষ্ট গুণসম্পন্ন ব্যবস্থাপকগণ যারা কর্মচারীদের কাজের সম্ভাবনা বিকশিত করার দায়িত্বে থাকেন) বা একটি পেশাদারি সেবা (যেমন প্রশিক্ষণ, নির্ধারণ বা গৃহে শিক্ষা দেওয়া)।

স্বকীয় বিকাশ এবং অন্যান্যদের উন্নয়ন ছাড়াইয়া, ব্যক্তিগত উন্নয়ন হচ্ছে অনুশীলন এবং গবেষণার একটি ক্ষেত্র। একটি অনুশীলন ক্ষেত্র রূপে ইহাতে অন্তর্ভুক্ত ব্যক্তিগত উন্নয়ন পদ্ধতিগুলো, শিক্ষণীয় অনুষ্ঠানগুলো, নির্ধারণ ব্যবস্থাগুলো, যন্ত্রগুলো এবং কৌশলগুলো। একটি গবেষণা ক্ষেত্র রূপে ব্যক্তিগত উন্নয়নের আলোচনা বিষয়গুলো ক্রমবর্ধমান ভাবে প্রকাশ পাচ্ছে বৈজ্ঞানিক সাময়িকীগুলোতে, উচ্চতর শিক্ষা পর্যালোচনায়, ব্যবস্থাপনা সাময়িকীগুলোতে এবং ব্যবসায়িক বইগুলোতে।

যেকোন রকমের উন্নয়ন – হতে পারে অর্থনৈতিক, রাজনৈতিক, জীববিজ্ঞান, সাংগঠনিক বা ব্যক্তিগত – প্রয়োজন একটি কাঠামোবদ্ধ কাজ যদি একজন জানতে চায় প্রকৃতপক্ষে পরিবর্তন হয়েছে কিনা। ব্যক্তিগত উন্নয়নের ঘটনায়, একজন স্বতন্ত্র প্রায়ই কাজ করেন যেন উন্নয়নের একজন প্রাথমিক বিচারক রূপে, কিন্তু যুক্তিসিদ্ধ উদ্দেশ্যের বিকাশে প্রয়োজন আদর্শ বিচারনীতি নির্ধারণ করা। ব্যক্তিগত উন্নয়নে কাঠামোবদ্ধ কাজগুলোতে অন্তর্ভুক্ত লক্ষ্যগুলো বা উচ্চাশাগুলো যা সীমা নিরূপণ করে একটি উন্নয়ন পথের প্রস্তর বরাবর এবং একটি প্রতিক্রিয়ামূলক ব্যবস্থা যা পরিবর্তনের ফলে তথ্য প্রদান করে।

## তথ্যসূত্র

বিষয়শ্রেণী:ব্যক্তিগত উন্নয়ন
এম-১৪৭ (মিশিগান হাইওয়ে)

**এম-১৪৭** যুক্তরাষ্ট্রের মিশিগান রাজ্যের একটি রাজ্য ট্রাঙ্কলাইন মহাসড়ক ছিল। রাস্তাটি উত্তর জ্যাকসনের এম-১০৬ থেকে শুরু হয়ে মিশিগান রাজ্য কারাগারের সামনে গিয়ে শেষ হয়েছে। ১৯৩৬ সালে তৈরি করা এ মহাসড়কটি ১৯৯১ সালে স্থানীয় নিয়ন্ত্রণে ছেড়ে দেওয়া হয়।

## রাস্তার বিবরণ
মিশিগান রাজ্য কারাগারের সম্পত্তির পশ্চিমে এম-১০৬ এর একটি সংযোগ থেকে রাস্তাটি শুরু হয়েছে। এরপর রাস্তাটি প্রায় দেড় কিলোমিটার পূর্ব দিকে এগিয়ে গিয়ে কারাগারের গেটের সাথে সংযোগ স্থাপন করে শেষ হয়। এটি গ্রান্ড ট্রাঙ্ক পশ্চিম রেলপথের একটি শাখা লাইন ছিল। ১৯৭৬ সালে রাজ্য কারাগারের সংযোগ হিসাবে এর ভূমিকা নিয়ে একটি পত্রিকার আর্টিকেলে বলা হয়, “এটি মিশিগান রাজ্য মহাসড়ক ব্যবস্থার সবচেয়ে সংক্ষিপ্ত মহাসড়ক, কিন্তু একবার যে এটির উপর দিয়ে ভ্রমণ করেছে, মনে হবে এম-১৪৭ পৃথিবীর সবচেয়ে লম্বা রাস্তা”।

## ইতিহাস
রাজ্য ট্রাঙ্কলাইন যোগাযোগ ব্যবস্থার সাথে কারাগারের সম্পত্তির সংযোগেরস্থাপনের জন্য ১৯৩৬ সালে এম-১৪৭ কে মহাসড়কের তালিকাভূক্ত করা হয়। এটি ১৯৯১ সালে স্থানীয় রুট হিসাবে জ্যাকসন কাউন্টির নিকট ছেড়ে দেওয়ার আগ পর্যন্ত মিশিগান পরিবহন বিভাগের নিয়ন্ত্রণে ছিল।

## প্রধান সংযোগস্থল

## তথ্যসূত্র

## বহিঃসংযোগ

* এম-১৪৭ মিশিগান হাইওয়ে

বিষয়শ্রেণী:মিশিগানের প্রাক্তন রাজ্য মহাসড়ক
বিষয়শ্রেণী:জ্যাকসন কাউন্টি যোগাযোগ ব্যবস্থা, মিশিগান
চাঁদপুর চিলড্রেন'স অ্যাকাডেমী

**চাঁদপুর চিল্ড্রেন্স অ্যাকাডেমি** চাঁদপুর গ্রামে অবস্থিত একটি নার্সারি ও মাধ্যমিক,  মিশ্র-শিক্ষাপ্রতিষ্ঠান। যেখানে বাংলা ও ইংরেজি উভয় মাধ্যমেই শিক্ষা দেওয়া হয়। এছাড়া এখানে আলাদা ভাবে ইসলামি শিক্ষাও দেওয়া হয়।

## ইতিহাস
এই বিদ্যালয়টি প্রতিষ্ঠা করা হয় ১৯৯৫ খ্রিষ্টাব্দে। আব্দুস সামাদ ও মহাঃ মরতুজা আলি স্থানীয় আরও কয়েক জন সদস্যকে সঙ্গে নিয়ে এটি প্রতিষ্ঠা করেন। 
## বর্তমান
এটি এখন চাঁদপুর সহ এলাকার বৃহত্তর শিক্ষাপীঠ।  যেখানে নার্সারি থেকে শুরু করে দশম শ্রেণী পর্যন্ত পড়ানো হয় বাংলা ও ইংরেজি দুই মাধ্যমেই। বর্তমানে এখানে কুরআন শিক্ষারও ব্যবস্থা করা হয়েছে। এটি বেসরকারি ভাবে পরিচালিত করা হয়।

## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গের বিদ্যালয়
বিষয়শ্রেণী:মালদা জেলা
বিষয়শ্রেণী:১৯৯৫-এ পশ্চিমবঙ্গে প্রতিষ্ঠিত
হারুনুর রশীদ (বীর প্রতীক)

**হারুনুর রশীদ** (১৯৪৮ - ২৭ নভেম্বর ১৯৭১) হলেন বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার অসীম সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও পরিবার
হারুনুর রশীদ পৈতৃক বাড়ি চুয়াডাঙ্গা জেলার সদর উপজেলার রাঙ্গিয়ারপোতা গ্রামে। তার পিতার নাম আহমেদ আলী মন্ডল এবং মায়ের নাম বিরাজ খাতুন। তার স্ত্রীর নাম ছুরাতন নেছা।

## কর্মজীবন
হারুনুর রশীদ আওয়ামী লীগের রাজনীতির সাথে যুক্ত ছিলেন। তিনি মাত্র ২৩ বছর বয়সে যুদ্ধে যান এবং এসময় তিনি পড়াশোনার পাশাপাশি তার পিতার ব্যবসায় সহযোগিতা করতেন।

## মুক্তিযুদ্ধে ভূমিকা
হারুনুর রশীদ ১৯৭১ সালে শিক্ষার্থী ছিলেন। পড়াশোনার পাশাপাশি যুক্ত ছিলেন ছাত্র রাজনীতির সঙ্গে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যান। মুক্তিযুদ্ধ আনুষ্ঠানিক রূপ পেলে তিনি ৮ নম্বর সেক্টরের চুয়াডাঙ্গা সাব-সেক্টরের অধিনায়ক নিযুক্ত হন। তার নেতৃত্বে বা পরিচালনায় অনেক যুদ্ধ সংঘটিত হয়। এর মধ্যে যদুপুর ক্যাম্প আক্রমণ অন্যতম। ১৯৭১ সালের আগস্ট মাসে বাংলাদেশের ভেতরে প্রাথমিক অবস্থান থেকে হারুনুর রশীদ নেতৃত্বে মুক্তিযোদ্ধারা রওনা হয়েছিলেন বিভিন্ন লক্ষ্যস্থলে। হারুনুর রশীদ তার সহযোগীদের নিয়ে যদুপুর পাকিস্তান সেনাদের ক্যাম্পে আক্রমণ করার পরিকল্পনা করেন। ২৭ নভেম্বর (শনিবার) তার সহযোদ্ধাদের নিয়ে আক্রমণ করার পরিকল্পনা অনুযায়ী যদুপুর এর পাকিস্তানি ঘাঁটিকে ঘেরাও করেন। যদিও হারুনুর রশীদ ও তার সহযোদ্ধারা সংখ্যায় ছিলেন নগন্য। হারুনুর রশীদ তার সহযোদ্ধাদের আগে থেকেই সংকেতের অপেক্ষা না করে গুলি শুরু করতে নির্দেশ করেছিলেন। হঠাৎ গোলাগুলির প্রতিরোধে পাকিস্তানি ক্যাম্প থেকেও পাল্টা গুলি চালাতে থাকেন। ফলে হারুনুর রশীদ ও তার সঙ্গে থাকা সহযোদ্ধারা ক্রসফায়ারের মধ্যে পড়ে যান। তাদের মাথার ওপর দিয়ে ছুটে যায় অসংখ্য গুলি। সবকিছুই পরিকল্পনা অনুযায়ী হলেও হঠাৎ হানাদারের একটা বুলেট আঘাত হানে হারুনুর রশীদ এর বুকে। ঐ দিনে হারুনুর রশীদ এর গোলার বারুদে ৪ জন পাকিস্তানি সৈন্য নিহত হয়। অনেক কষ্টে হারুনুর রশীদের সহযোদ্ধারা ক্যাম্পের ভেতর থেকে বেরিয়ে আসতে সক্ষম হন। ঐ দিনে হারুনুর রশীদ শহীদ হন।

হারুনুর রশীদ এর একজন সহযোদ্ধা জালাল উদ্দীন হারুনুর রশীদের লাশের দাফন সম্পন্ন করেন। এখন সেখানে একটা কবরস্থান করা হয়েছে। হারুনুর রশীদের কবর সংরক্ষণের জন্য এখনও সরকারের পক্ষ থেকে কোনো পদক্ষেপ নেওয়া হয়নি।&nbsp;

## পুরস্কার ও সম্মাননা
১৯৭৩ সালে সরকার তাকে বীর প্রতীক সম্মাননা প্রদান করেন।

## তথ্যসূত্র

## পাদটীকা

* এই নিবন্ধে দৈনিক প্রথম আলোতে ১৩-০২-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:১৯৭১-এ শহীদ মুক্তিযোদ্ধা
বিষয়শ্রেণী:১৯৭১-এ মৃত্যু
বিষয়শ্রেণী:১৯৪৮-এ জন্ম
বিষয়শ্রেণী:চুয়াডাঙ্গা জেলার ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি